google/wiki40b huggingface dataset:
Gruyère

Sejarah

Sejarah keju Gruyère bermula pada tahun 1155.  Ketika itu para peternak dibenarkan untuk membuat keju dengan menggunakan peralatan yang disumbangkan oleh para biarawan.  Namun, para peternak tersebut haruslah memberikan sebagian dari keju mereka kepada biarawan tersebut. 
Para penternak tersebut harus naik ke gunung untuk memerah susu lembu mereka kerana di sana terdapat banyak rumput untuk memberi makan lembu-lembu tersebut. Manakala perjalanan ke gunung sangat melelahkan sehingga tidak mungkin bagi mereka untuk pergi setiap hari. Disebabkan itulah pada setiap musim panas beberapa orang ditugaskan untuk menjaga kawanan lembu milik seluruh penduduk desa. Orang-orang tersebut juga bertugas untuk memerah susu lembu-lembu tersebut dan membuat keju setiap hari. Keju tersebut mempunyai tahap kelembapan yang rendah sehingga boleh bertahan sepanjang musim panas. Selain itu, keju tersebut juga dibuat dalam saiz yang besar dan kuat sehingga tidak rosak dalam perjalanan turun gunung. Hingga kini keju Gruyère masih dihasilkan dengan saiz yang besar.

Bentuk dan tekstur

Keju ini berbentuk bulat dengan ukuran diameter 58 sampai 66 sentimeter dan tinggi 10 hingga 13 sentimeter. Berat keju ini sekitar 20 sampai 45 kilogram. Kulit keju ini memiliki warna coklat dan bertekstur kasar dan licin. Keju ini memiliki lubang-lubang kecil di bahagian dalamnya.  Lubang-lubang tersebut memiliki diameter antara 4 sampai 5 milimeter.

Pembuatan

Keju Gruyère dibuat dengan menggunakan susu lembu yang tidak dipasteur.  Susu ini diperolehi dari lembu-lembu yang diberi makan rumput pada musim panas dan jerami pada musim sejuk. Susu tersebut haruslah segera diproses dalam masa 18 jam selepas pemerahan. Untuk membuat keju Gruyère dengan berat 35 kilogram, susu lembu sebanyak 400 liter diperlukan. Susu tersebut dipanaskan dengan suhu 34° C kemudian renet ditambah.  Dadih susu kemudian dihancurkan lalu dimasak sambil dikacau.   Kemudian dadih tersebut dicetak dan ditekan selama 16 jam untuk menghasilkan tekstur yang keras dan padat.  Setelah itu, keju direndam dalam air masin selama lapan hari.  Tahap selanjutnya adalah pematangan, selama sekitar 5 hingga 12 bulan.  Keju Gruyère Amerika dimatangkan selama 3 bulan, sedangkan keju Gruyère Swiss dimatangkan selama sekurang-kurangnya 5 bulan.
Cugand

Cugand ialah sebuah komun di jabatan Vendée di wilayah Pays de la Loire barat Perancis.
Fuentespina

Fuentespina merupakan sebuah kawasan perbandaran di Sepanyol di Burgos, di komuniti autonomi Castile dan León.
David Moyes

Manchester United

Moyes menjadi pengurus Manchester United pada 1 Julai 2013 apabila Sir Alex Ferguson bersara, selepas mengurus United selama 26 tahun. Ferguson telah mencadangkan Moyes dilantik sebagai pengurus baharu United. Menandatangani kontrak enam tahun, beliau mendapat piala pertama selepas menewaskan Wigan Athletic 2–0 bagi memenangi FA Community Shield. Bagaimanapun, United bermain agak teruk dalam perlawanan pra-musim dan tewas 3 kali dalam enam perlawanan pertama Liga Perdana Inggeris 2013-14, permulaan terburuk mereka sejak lebih dua dekad.
Kampung Batu Temensu

Poskod

Poskod yang digunakan di Kampung Batu Temensu, Kuala Pilah, Negeri Sembilan ialah 72000.
10 Jamadilakhir

10 Jamadilakhir merupakan hari ke-160 dalam kalendar Hijriah.
Sword of honour of the Reichsführer-SS

Gambaran

Ia mempunyai bilah pedang berlurus nipis yang dihasilkan pada kepanjangan yang berbeza untuk menyesuaikan ketinggian si pemakai. Pedang degen mempunyai gagang buku lima berbentuk "D" (penahan silang) sebagai pemegang yang juga bercirikan hulu kayu bersusuk hitam. Hulu itu terikat dengan dawai perak dan memaparkan cakera inset yang bercirikan huruf rune SS berbentuk pancaran kilat berganda.
Sarung pedang dicat dalam enamel hitam dan mempunyai hiasan bahagian atas yang berwarna perak (loket) dan bahagian bawah (chape). Ia dipakai dengan knot pedang bertali braid aluminium yang dihiasi dengan huruf rune SS berwarna hitam pada bahagian pangkalnya.

Penganugerahan

Degen pegawai secara rasminya dianugerahkan bersama sijil yang ditandatangani oleh Heinrich Himmler kepada pegawai-pegawai terpilih SS-Verfügungstruppe dan SS-Totenkopfverbände sebagai mengiktiraf kepujian yang khusus. Ia juga dianugerahkan kepada para pegawai yang lulus dari SS-Junkerschulen (Sekolah Junker) di Bad Tölz dan Brunswick.
Versi NCO  adalah serupa dengan versi pegawai tetapi sarung pedang mempunyai bahagian hujung yang kosong dan tanpa hiasan. Versi gagang NCO juga kekurangan ikatan dawai perak dan huruf rune SS telah dialihkan dari gagang ke penutup cembul.
Vauban

Vauban ialah komun di jabatan Saône-et-Loire dan di kawasan Bourgogne di timur Perancis.
Calvignano

Calvignano merupakan kawasan (munisipaliti) di Wilayah Pavia di Itali wilayah Lombardy, terletak 50 km selatan Milan dan 20 km selatan Pavia. Pada 31 Disember 2004, daerah ini berpopulasi 112 dan kawasan 6.9 km².
Calvignano bersempadan dengan munisipaliti: Borgo Priolo, Casteggio, Corvino San Quirico, Montalto Pavese, Oliva Gessi.
Kampung Bukit Aman, Kuala Terengganu

Poskod

Poskod yang digunakan di Kampung Bukit Aman, Kuala Terengganu, Terengganu adalah 20566.
José Rojas

Kerjaya kelab

Rojas telah memenangi kejohanan liga sebanyak empat kali bersama Universidad de Chile. Pada musim 2011, beliau dipilih sebagai kapten pasukan selepas Miguel Pinto meninggalkan kelab.

Kerjaya antarabangsa

Beliau membuat debut untuk pasukan kebangsaan Chile pada 9 Mei 2007 pada perlawanan persahabatan menentang Cuba dan beliau juga menjaringkan gol pertama untuk pasukan kebangsaannya pada perlawanan itu.
Kampung Bongkok, Sik

Poskod

Poskod yang digunakan di Kampung Bongkok, Gurun, Kedah adalah 08300.
Mohd Syahril bin Abdul Khalid

Pendidikan

Beliau mendapat pendidikan awal di Sekolah Kebangsaan King George V, Seremban (1987-1992), sebelum memasuki Sekolah Menengah Agama Persekutuan Labu (1993-1997).
Beliau kemudiannya melanjutkan pengajiannya ke Universiti Islam Antarabangsa Malaysia (UIAM) dalam jurusan Kejuruteraan Automatif.
Kitar Glioksilat

Kitar Glioksilat ialah satu bentuk Kitar Krebs yang terubahsuai. Ia berlaku dalam kebanyakan tumbuhan dan mikroorganisma, tetapi tidak dalam haiwan peringkat tinggi.
Dalam Kitar Glioksilat, tumbuhan dan mikroorganisma dapat menggunakan asid lemak atau asetat (dalam bentuk asetil CoA) sebagai satu-satunya sumber karbon untuk biosintesis karbohidrat daripada asid lemak.
Kitar Glioksilat berlaku terutamanya dalam biji-bijian tumbuhan dan membolehkan lemak simpanan dalam biji-bijian bercambah ditukarkan kepada glukosa.
Kampung Datuk Sheikh Ahmad

Poskod

Poskod yang digunakan di Kampung Datuk Sheikh Ahmad, Kangar, Perlis adalah 02400.
Batu, Kuala Lumpur

Batu merupakan nama kawasan parlimen di pinggir Kuala Lumpur, Malaysia,
Kawasan penempatan di kawasan Batu termasuk Sentul. Kawasan ini mempunyai apartmen perumahan awam Projek Perumahan Rakyat (PPR) yang paling banyak dan juga kadar penjenayahan kecil yang paling tinggi di Kuala Lumpur.
Dalam Pilihan Raya Umum Malaysia ke-12, Tian Chua dari Parti Keadilan Rakyat menewaskan calon Barisan Nasional, Lim Si Pin dengan 9,455 majoriti.
Pada Pilihanraya Umum Malaysia ke 13 yang berlangsung pada 5 Mei 2013, Tian Chua sekali lagi mengekalkan kemenangannya di Parlimen Batu dengan majoriti 13,284 undi menewaskan 4 orang pencabar beliau iaitu Atan Bin Jasin (Bebas - 164 undi), Hashim Bin Abdul Karim (Berjasa - 949 undi), Dominic Lau Hoe Chai (Barisan Nasional - 28,388 undi) dan Nazariah Binti Abbas (Bebas - 209 undi). Dengan kemenangan tersebut telah menjadikan Tian Chua sebagai Ahli Parlimen Batu bagi penggal kedua berturut - turut
Suka Bandung, Pinoraya

Poskod

Poskod yang digunakan di Suka Bandung adalah 38571. Terdapat 21 buah desa di dalam daerah kecamatan Pinoraya.
Radja Nainggolan

Kehidupan awal

Nainggolan telah dilahirkan di Antwerp dan merupakan anak kepada Lizy Bogaerts, orang Flemish Belgium dan Marianus Nainggolan, yang merupakan suku Batak dari Indonesia. Marianus telah meninggalkannya ketika beliau masih kecil. Ibu Nainggolan telah meninggal pada 2010. Beliau merupakan penganut agama Katolik dan fasih berbahasa Belanda, Inggeris dan Itali serta dapat memahami serba sedikit bahasa Perancis.

Piacenza

Nainggolan tiba di Piacenza Calcio pada lewat 2005 semasa beliau berusia 17 tahun dari  K.F.C. Germinal Beerschot. Beliau telah menghabiskan dua musim bersama kelab itu di Serie B. Secara keseluruhannya, Nainggolan telah bermain 38 perlawanan pada musim 2008-09 dan menjaringkan tiga gol.

Cagliari

Pada 27 Januari 2010, beliau dipinjam ke Cagliari Calcio di Serie A. Beliau membuat debut di Serie A pada 7 Februari pada perlawanan tewas 3-0 kepada Inter. Beliau bermain pada tujuh minit terakhir.
Pada 21 Jun 2010, Cagliari mendapatkan Nainggolan secara tetap. Pada awal Oktober 2013, selepas tiga musim beliau memperbaharui kontraknya sehingga 2016. Walau bagaimanapun pada 7 Januari tahun berikutnya, Nainggolan dipinjam ke kelab Roma sehingga penghujung musim 2013-14 dengan bayaran 3 juta euro.

Roma

Nainggolan membuat debut untuk kelab barunya pada 9 Januari 2014 pada perlawanan kemenangan 1-0 ke atas U.C. Sampdoria padad perlawanan Coppa Italia. Pada 22 Februari 2014, Nainggolan menjaringkan gol pertamanya untuk Roma menang 1-0 ke atas Bologna F.C. 1909. Beliau menjaringkan gol keduanya pada 19 April menentang ACF Fiorentina, 1-0. Keputusan itu membuatkan Roma layak ke Liga Juara-Juara Eropah.
Pada 24 Jun 2014, Roma membeli Nainggolan dengan harga 9 juta euro.

Kerjaya antarabangsa

Nainggolan membuat debut untuk pasukan kebangsaan Belgium pada 29 Mei 2009 pada perlawanan persahabatan menentang Chile pada Piala Kirin. Pada 5 Mac 2014, beliau menjaringkan gol pertamanya untuk Belgium pada perlawanan persahabatan seri 2-2 menentang Côte d'Ivoire.
Andrew Lloyd Webber

Awal hidup, penceburan dalam bidang teater

Andrew Lloyd Webber anak sulung kepada William Lloyd Webber (1914–1982), seorang penggubah lagu dan pemain organ. dan Jean Hermione Johnstone (1921–1993), seorang pemain piano dan biola. Beliau mula menggubah lagunya sendiri saat dia masih muda - beliau menghasilkan suatu suit 6 karya gubahan pada usia sembilan tahun. Beliau turut dibawa ibu saudaranya Viola, menghadiri banyak pementasannya lalu menanam minat yang mendalam terhadap dunia teater.
Beliau diperkenalkan kepada pemuzik pop menaik Tim Rice ketika beliau berusia 17 tahun pada 1965.

Kerjaya politik

Andrew dijadikan seorang anggota Dewan Pertuanan mewakili Parti Konservatif seumur hidup (life peer) pada tahun 1997; dia mengundi sebanyak 33 kali selewatnya tahun 2015. Beliau antara 200 tokoh utama yang menandatangan surat terbuka membantah kemerdekaan Scotland kepada akhbar The Guardian di ambang Referendum kemerdekaan negeri tersebut pada September 2014..
Beliau meletakkan jawatan pada Oktober 2017 hasil pertimbangan kesibukan kerjanya dalam pementasan teater ketika Parlimen UK sedang giat menggubal undang-undang berkaitan pengeluaran negara tersebut daripada Kesatuan Eropah.
Pouant

Pouant ialah sebuah komun di jabatan Vienne di wilayah Poitou-Charentes barat Perancis.
Marsyal Tentera Udara Diraja

Asal-usul

Sebelum kewujudan gelaran pangkat pegawai RAF pada tahun 1919, ia telah dicadangkan dengan analogi seperti Fil Marsyal, gelaran pangkat tertinggi seharusnya Marsyal Udara. Ia kemudian mengambil keputusan menggunakan pangkat marsyal udara sebagai pangkat yang setaraf dengan Leftenan Jeneral dan "marsyal langit" telah dikemukakan sebagai pangkat tertinggi RAF. Gelaran pangkat baru ini telah ditentang oleh Ketua Turus Am Imperial ketika itu, Sir Henry Wilson, yang menganggap gelaran tersebut sebagai "tidak masuk akal". Namun, Ketua Turus Udara, Sir Hugh Trenchard tidak berganjak dan gelaran tersebut telah diterima pakai. Walaupun tidak pernah disandang oleh pegawai Tentera Udara Diraja, gelaran pangkat marsyal langit berakhir sehingga April 1925, apabila ia ditukarkan kepada marsyal Tentera Udara Diraja.  Ketika ditanya dalam Dewan Rakyat, Setiausaha Negara bagi Udara Sir Samuel Hoare menyatakan bahawa alasan untuk menukar gelaran adalah kerana marsyal langit "bersifat agak tidak jelas" dan gelaran baru dianggap lebih sesuai.  Juga dilaporkan bahawa Raja George V tidak gembira dengan gelaran marsyal langit, merasakan ia mungkin mengimplikasikan sifat yang sepatutnya dikhaskan untuk Tuhan.

Insignia, bendera pemerintah dan plat bintang

Insignia pangkat mengandungi empat baris sederhana berwarna biru muda (setiap satu pada baris lebih lebar yang berwarna hitam) diatas satu baris berwarna biru muda pada baris lebar berwarna hitam.  Insignia ini berasal daripada jalur lengan seorang laksamana armada dan dipakai pada hujung kedua-dua pergelangan lengan tunik atau pada bahu sut terbang atau pakaian seragam perkhidmatan. Marsyal Tentera Udara Diraja memakai papan bahu berserta pakaian perkhidmatan mereka pada upacara istiadat. Lencana bahu ini memaparkan helang pegawai udara yang dikelilingi kalungan bunga, dua baton marsyal bersilang dan, semenjak pertabalan Ratu Elizabeth II, Mahkota St Edward mewakili kuasa diraja.  Sebelum tahun 1953, Mahkota Tudor (kadangkala dipanggil Mahkota Raja) telah digunakan.
Bendera pemerintah marsyal Tentera Udara Diraja mempunyai baris lebar melintang berwarna merah di tengah bendera dengan baris sederhana berwarna merah yang mengapit atas dan bawah.
Plat bintang kenderaan bagi marsyal Tentera Udara Diraja memaparkan lima bintang putih (marsyal Tentera Udara Diraja adalah bersamaan dengan pangkat lima bintang) yang berlatar belakangkan warna biru tentera udara.
Insignia pangkat dan bendera wujud di beberapa tentera udara lain untuk pangkat yang setaraf dengannya. Gelaran pangkat sedikit berbeza, sering menjadi variasi pada Marsyal Tentera Udara, biasanya dengan nama tentera udara yang berkenaan bagi menggantikan perkataan 'Tentera Udara Diraja'.  Satu contoh ketara amalan ini ialah pangkat Marsyal Tentera Udara Diraja Australia.
Pasirpogor

Poskod

Poskod yang digunakan di Pasirpogor adalah 40563. Terdapat buah desa di dalam daerah kecamatan Sindangkerta.
Padang Jati, Luas

Poskod

Poskod yang digunakan di Padang Jati adalah 38961. Terdapat 12 buah desa di dalam daerah kecamatan Luas.
The Bridge on the River Kwai

Pelakon

Filem ini turut disertai oleh beberapa orang pelakon terkenal, antaranya adalah William Holden, Alec Guinness, Jack Hawkins

Ringkasan

Selepas menyelesaikan perbezaannya dengan komander kem PoW Jepun, seorang kolenel British bekerjasama bagi menyelia orang-orangnya bagi membina jambatan kereta api - tanpa menyedari pada rancangan pihak Berikat untuk membinasakannya.
Renah Alai

Poskod

Poskod yang digunakan di Renah Alai adalah 37372. Terdapat 10 buah desa di dalam daerah kecamatan Jangkat.
Aku Ada, Kau Ada???

Sinopsis

Filem Aku Ada Kau Ada mengisahkan Nordin Ahmad pelajar tahun kedua yang teringin dipandang “cool”. Masalahnya, setiap kali Nordin jadi tumpuan, dia akan panik, mula batuk dan akhirnya muntah. Aziz pula, seorang pelajar poyo yang perasan popular, selalu menyakat Nordin. Tina pula pelajar yang baru bertukar ke kolej Nordin untuk “99 Hari Senyum”, sebuah program khas untuk mengatasi sikap panas baran yang ditawarkan oleh Dr. Zida, kaunselor
Pico Alexander

Kehidupan peribadi

Alexander dilahirkan di Bandar Raya New York, New York, Amerika Syarikat, dan dibesarkan di Brooklyn.  Ibunya, Magdalena Deskur dan ahli sinematografi Lukasz Jogalla, adalah pendatang Poland. Kakeknya adalah pelakon Jerzy Jogałła, dan datuknya ialah wartawan Jerzy Turowicz.  Nama beliau, "Pico", adalah nama samaran kanak-kanak.  Beliau lulus dari Sekolah Tinggi Fiorello H. LaGuardia.

Karier

Filem yang diceburi Alexander termasuk Our Town, Punk Rock, dan What I Did Last Summer..
Dia telah muncul dalam beberapa siri televisyen, termasuk The Carrie Diaries, Alpha House, The Following, Blue Bloods, dan Orange Is New Black.
Dia memainkan watak sebagai Esai Morales, abang kepada watak utama, dalam A Most Violent Year(2014), dan Sonny Cottler, seorang presiden persaudaraan Yahudi, dalam in James Schamus's Indignation (2016), bertentangan dengan Logan Lerman.
.er

.er adalah domain peringkat tinggi kod negara Internet untuk Eritrea.
Northmoor Road

Northmoor Road adalah sebatang jalan di North Oxford, England.

Lokasi

Northmoor Road berjalan utara-selatan selari dengan dan timur Banbury Road. Pada akhir utara adalah simpang dengan Belbroughton Road dan ke selatan bersimpang dengan Bardwell Road, lokasi Dragon School. Linton Road melintasi jalan timur-barat kira-kira separuh jalannya.
St Andrew's Church, ditubuhkan pada tahun 1907, adalah di sudut tenggara simpang dengan Linton Road. Hanya di utara adalah Northmoor Place, deretan rumah teres yang lebih baru. Kebanyakan rumah-rumah di Northmoor Road adalah kediaman berkembar yang besar, yang dibina antara tahun 1899 dan 1930. Kebanyakan rumah-rumah yang paling awal di hujung selatan telah direka oleh Harry Wilkinson Moore (1850–1915).

Pemastautin

Pemastautin paling terkenal Northmoor Road merupakan akademik Oxford dan penulis J. R. R. Tolkien. Beliau tinggal di No. 22 pada 1926-1930 dan kemudian rumah yang lebih besar di No. 20 dalam 1930-1947. Tolkien menulis The Hobbit dan kebanyakan The Lord of the Rings ketika tinggal di 20 Northmoor Road. Kini terdapat plak biru di rumah. Beliau kemudian tinggal di Sandfield Jalan dalam Headington.
Seorang lagi penduduk adalah Sir Martin Wood, yang pada tahun 1959 menubuhkan syarikatnya, Oxford Instruments, di bangsal taman beliau di rumahnya di Jalan Northmoor. Oxford Instruments pergi untuk menjadi sebuah syarikat yang terkemuka dalam teknologi perubatan. Kemudian, pada tahun 1980-an, Wood mengasaskan Northmoor Trust, yang bertujuan untuk menggalakkan pemuliharaan alam semula jadi di Little Wittenham dan Wittenham Clumps di desa Oxfordshire selatan Oxford.
Charles Firth, Profesor Sejarah di Universiti Oxford, tinggal di No. 2 Northmoor Road, sebuah rumah tersendiri dengan dua tingkat busur-hadapan, direka oleh E. W. Allfrey pada tahun 1903-8. Rumah ini berada dalam gaya Queen Anne. Sejarawan sains Universiti Oxford, Profesor Margaret Gowing, CBE (1921–1998), tinggal di Northmoor Place terhadap penghujung hidupnya. Michael Maclagan, Fellow dan Tutor dalam Sejarah Moden di Trinity College, herald, dan Tuan Datuk Bandar Oxford 1970-71, tinggal beberapa tahun di No. 20, bekas rumah Tolkien. Diplomat Sir Julian Bullard (1928–2006) tinggal di Northmoor Road semasa bersara.
Żelechów

Żelechów merupakan sebuah bandar yang terletak di wilayah Masovian, Poland.
Suin

Suin ialah komun di jabatan Saône-et-Loire dan di kawasan Bourgogne di timur Perancis.
Asyraff Hafdzan Abdullah

Asyraff Hafdzan Abdullah merupakan penulis buku, penterjemah, tim Psikologi Hadith dan penceramah.

Pendidikan

Beliau memulakan pendidikan di Kolej Islam Sultan Alam Shah, Klang. Kemudian meneruskan pendidikan dalam bidang Usuluddin di Universiti Jordan.
Jabatan Alimat PAS

Jabatan Alimat PAS atau nama rasmi, Lajnah Pembangunan Alimat, Dewan Ulamak PAS Pusat merupakan salah sebuah jabatan di bawah Dewan Ulamak PAS dalam Parti Islam Se-Malaysia. Ia adalah satu wadah para ustazah bergiat dalam Dewan Ulamak untuk memperkukuhkan usaha dakwah, tarbiyah dan siasah di kalangan masyarakat umumnya dan muslimat khususnya. Pengerusi Jabatan Alimat PAS kini adalah Ustazah Ana Mastura Ismail.
Pada awal penubuhannya, ia diletakkan di bawah Lajnah Keahlian Ulamak Pelapis, salah sebuah Lajnah di bawah Dewan Ulamak PAS Pusat, sebelum diasingkan menjadi Lajnah Pembangunan Alimat.
Masjid Ar-Royyan

Masjid Ar-Royyan merupakan salah satu dari enam Masjid / Musolla yang berada di Kompleks Perumahan Bojong Depok Baru, Kota Depok, Indonesia. Masjid ini terletak di wilayah RW 14, yakni kedudukannya terletak di tengah-tengah kompleks perumahan.
Sumpah I Luv U

Sinopsis

Tomboy dan cuek, dua kata yang tepat untuk menggambarkan sosok Mishel. Sejak duduk di taman kanak-kanak, Mishel telah menjalin tali persahabatan dengan Alvin. Seperti layaknya sahabat, keduanya saling menolong dan seiring dalam suka maupun duka. Atas nama persahabatan pula, Mishel yang memiliki sifat pemarah bahkan rela berkelahi demi membela Alvin.
Di sisi lain, Mishel yang tidak ingin hubungan persahabatannya dengan Alvin terganggu kalau suatu hari nanti mereka mempunyai pacar, memutuskan untuk mencarikan pacar buat Alvin. Sama halnya, Alvin pun mencarikan kekasih untuk Mishel.
Suatu hari Tio, ayah Mishel, pulang ke rumah bersama seorang gadis seumuran Mishel yang bernama Airin. Ternyata Airin adalah anak teman Tio yang akan tinggal di rumah mereka untuk sementara. Tak perlu waktu lama, Mishel dan Airin menjadi cepat akrab. Lantaran sifat Airin yang baik, Mishel mendapat ide untuk menjodohkan Airin dengan Alvin. Tidak sia sia, Alvin dan Airin langsung cocok.
Seiring perjalanan waktu, hubungan Alvin dan Airin menjadi semakin dekat. Kenyataan itu membuat Mishel uring-uringan dan terbakar cemburu. Rupanya, Mishel merasa ada sesuatu yang hilang pada dirinya. Karena tidak ingin kehilangan Alvin, Mishel berniat meminta Tio untuk menyuruh Airin pergi dari rumah mereka.
Namun sebuah kenyataan yang mengejutkan membuat Mishel shock. Saat akan berbicara dengan Tio, tanpa sengaja Mishel mendengar kabar yang selama ini ditutup rapat, bahwa Airin ternyata adalah anak kandung Tio dari perempuan lain yang bernama Dewi.
Kampung Lembah Biak

Poskod

Poskod yang digunakan di Kampung Lembah Biak, Kangar, Perlis adalah 02400.
Kampung Tok Kah

Poskod

Poskod yang digunakan di Kampung Tok Kah, Dungun, Terengganu adalah 23000.
Anugerah Bintang Popular Berita Harian ke-31

Sekilas

Pencalon Anugerah Bintang Popular Berita Harian 2017 telah diumumkan pada 25 Ogos 2018. Sementara itu, malam kemuncak anugerah diadakan pada 7 Oktober 2018 di Pusat Konvensyen Antarabangsa Putrajaya, Putrajaya. Penaja utama ialah Alha Alfa, produk kosmetik tempatan keluaran Syarikat Alha Alfa Rich Legacy Sdn Bhd manakala rakan penaja ialah McCafe’. TV3 ialah penyiar televisyen rasmi, sementara Kool FM dan Hot FM ialah stesen radio rasmi, TONTON sebagai platform digital rasmi dan Hijab & Heels sebagai media digital rasmi.
Sebanyak 20 calon pelbagai kategori yang merekodkan jumlah undian tertinggi telah diumumkan pada 13 September 2018. Antara nama yang berada di kelompok teratas ialah Fattah Amin dan pasangannya, Nur Fazura; Khai Bahar, Neelofa, Siti Nordiana, Syafiq Kyle, Wany Hasrita dan Mira Filzah. Undian bagi 13 kategori utama dan lima kategori online yang dibuat melalui laman web ABPBH yang tertinggi diterima sejak sistem undian 100 peratus secara dalam talian diperkenalkan pada ABPBH sebelum ini. Undian bagi 13 kategori utama dan lima kategori online ABPBH31 akan ditutup tepat pada jam 11.59 malam 6 Oktober 2018.
Bagi mempromosikan ABPBH 31, program majlis santai bersama peminat #FANtastik telah diadakan dan pengumuman pra kemuncak di Istana Budaya, pada 22 September 2018. Buat kali pertama dalam sejarah penganjuran ABPBH, sebanyak 20 kelab peminat (FC) artis akan membuka gerai dan menjalankan pelbagai aktiviti bersama selebriti termasuk acara zumba dan Flashmob X Sorak di Laman Santai, yang diadakan bermula jam 9.30 pagi.

Pemenang

Pemenang kategori Utama dan Bintang Paling Popular ABPBH 31 dipilih berdasarkan kiraan undi tertinggi yang diterima oleh BH dan mekanisme yang sama juga digunakan untuk pemilihan pemenang bagi kategori atas talian. Berikut adalah senarai penuh pemenang Anugerah Bintang Popular BH (ABPBH) ke-31.
Tirai Buluh

Tirai Buluh ialah pendandaan politik Perang Dingin antara negeri-negeri Komunis daripada Asia Timur, khususnya China, dan kapitalis negeri dan bukan Komunis Timur, Selatan dan Asia Tenggara. Ke utara / barat laut terletak Komunis China, Kesatuan Soviet, Vietnam, dan lain-lain. Kepada kapitalis/bukan komunis di selatan dan timur India, Jepun, Indonesia, dan lain-lain. Khususnya, selepas Perang Korea, Zon Bebas Tentera Korea menjadi lambang penting dalam bahagian Asia ini (walaupun istilah Tirai Buluh itu sendiri jarang digunakan dalam konteks tertentu).